Η νύχτα.
Ένας σκιερός κόσμος που κρύβει παραπάνω από τα μισά ζώα του πλανήτη μας.
Μέχρι τώρα οι κάμερες πρόσφεραν μόνο μια κλεφτή ματιά στις ζωές τους.
Όμως, με τεχνολογία νέας γενιάς,
μπορούμε να δούμε τη νύχτα τόσο καθαρά όσο τη μέρα.
Με κάμερες εκατό φορές πιο ευαίσθητες από το ανθρώπινο μάτι...
μπορούμε να καταγράψουμε την ομορφιά της νύχτας...
με χρώμα.
Εξωγήινα τοπία.
Παράξενα πλάσματα που ζωντανεύουν στο σκοτάδι.
Αθέατες συμπεριφορές.
Τώρα μπορούμε να ακολουθήσουμε τις ζωές των ζώων
στον τελευταίο, αληθινό αγριότοπο της Γης.
Τη νύχτα.
ΠΟΛΥΧΡΩΜΕΣ ΝΥΧΤΕΣ ΤΗΣ ΓΗΣ
Πλησιάζει το δειλινό στα τροπικά νησιά της Ινδονησίας.
ΑΦΗΓΗΣΗ ΤΟΜ ΧΙΝΤΛΣΤΟΝ
Και κρυμμένος κάτω από τα κύματα...
βρίσκεται ένας υποβρύχιος κόσμος από τους πιο παρθένους.
Κοραλλιογενείς ύφαλοι...
οι θαλάσσιοι κρυμμένοι θησαυροί της ζωής.
Σε όλον τον κόσμο, καλύπτουν λιγότερο από το 1% του θαλάσσιου πυθμένα.
Όμως, υποστηρίζουν πάνω από το ένα τρίτο της ωκεάνιας ζωής.
Ο ύφαλος είναι μια πολύβουη υποθαλάσσια πόλη...
με πλάσματα κάθε σχήματος και μεγέθους που θέλουν να τραφούν.
Τα παπαγαλόψαρα Bolbometopon muricatum, οι μπουλντόζες του υφάλου,
μασουλάνε κοράλλια με ρύγχη σαν πουλιού...
ενώ κεραμοχελώνες τρώνε μαλακούς σπόγγους
που φυτρώνουν κάτω από τα σκληρά κοράλλια.
Για τους ευρηματικούς, η τροφή μπορεί να βρεθεί στα πιο απίθανα μέρη.
Μικροί καθαριστές λαβρίδες παρέχουν μια προσωπική υπηρεσία.
Τσιμπολογούν τροφή που έχει κολλήσει στα στόματα των γειτόνων τους.
Το απόγευμα είναι η ώρα αιχμής στον ύφαλο,
με τους κατοίκους να εκμεταλλεύονται το φως για όσο αυτό διαρκεί.
Όμως, αυτός ο πολυσύχναστος κόσμος...
ετοιμάζεται να αλλάξει.
Επειδή υπάρχει μια άλλη πλευρά στους κοραλλιογενείς υφάλους...
που ξεπροβάλλει μόνο όταν δύει ο ήλιος.
Με σύγχρονες τεχνικές κινηματογράφησης...
μπορούμε να κοιτάξουμε μέσα στο κρυμμένο βασίλειο...
και να παρακολουθήσουμε το δράμα των κοραλλιογενών υφάλων τη νύχτα.
Καθώς πέφτει το σκοτάδι, μικρά ψάρια συγκεντρώνονται για ασφάλεια.
Το ξεκίνημα της νύχτας είναι η πιο επικίνδυνη ώρα στον ύφαλο.
Ψάρι κορνέτα.
Έχει μήκος ένα μέτρο και είναι οπλισμένο με ρύγχος σαν τουφέκι.
Ο νυκτόβιος σκοπευτής του υφάλου.
Με μεγάλα, ευαίσθητα στο φως μάτια...
παρατάσσονται δίπλα σε ένα κοπάδι ψαριών...
και ανοίγουν πυρ με θανάσιμη ακρίβεια.
Παγιδεύουν τη λεία τους με το στόμα τους, που μοιάζει με σύριγγα.
Και σκοτώνουν ένα ψάρι τη φορά.
Καθώς καταπίνουν τη λεία τους...
αυτό που απομένει από το θήραμα...
είναι ένα σύννεφο από λέπια.
Όμως, τα ψάρια κορνέτες δεν είναι οι μόνοι κυνηγοί που καραδοκούν τη νύχτα.
Οι κάτοικοι του υφάλου κρύβονται βαθιά σε σχισμές και χαραμάδες...
επειδή ξεπροβάλλουν πιο μεγάλοι, πιο θανάσιμοι θηρευτές.
Ο καθένας παραμονεύει στον ύφαλο με τον δικό του τρόπο.
Ο λευκοπτέρυγος υφαλοκαρχαρίας τρώει ψάρια που στέκονται πάνω από τον ύφαλο.
Και δεν είναι μόνος.
Ένα σαλάχι, ο εφιάλτης κάθε μικρού ψαριού.
Για τα θύματά του, η νύχτα μοιάζει σχεδόν θεοσκότεινη.
Δεν το βλέπουν να πλησιάζει.
Μα οι κάμερές μας αποκαλύπτουν
πώς παραμονεύει στον ύφαλο.
Χρησιμοποιεί ηλεκτροϋποδοχείς...
όχι την όραση, για να αισθανθεί την κίνηση των ψαριών που κρύβονται στο κοράλλι...
ή των καβουριών που είναι θαμμένα στην άμμο.
Πτερύγια με πλάτος που φτάνει τα δύο μέτρα τα παγιδεύουν στον πυθμένα.
Διώχνοντας μακριά την άμμο, το θύμα αποκαλύπτεται...
προτού το στόμα του σε σχήμα ηλεκτρικής σκούπας...
τα καταβροχθίσει.
Με τόσους θηρευτές τριγύρω τη νύχτα...
καλύτερα να μείνεις κρυμμένος.
Όμως, παρά τους κινδύνους...
ένα πολύχρωμο ψαράκι ετοιμάζεται να αφήσει την ασφάλεια του υφάλου.
Ένα ψάρι μανδαρίνος.
Κι αυτό το αρσενικό...
αναζητά τον έρωτα.
Απόψε ελπίζει να φλερτάρει μέχρι οκτώ θηλυκά σε λιγότερο από μία ώρα.
Όμως, για να τα βρει, θα πρέπει να κινηθεί πολύ προσεκτικά.
Μέσα στο σκοτάδι, κατασκοπεύει...
ένα θηλυκό...
που τρώει το βραδινό της, μικρά κωπήποδα, σαν γαρίδες.
Όμως, είναι τόσο επιλεκτική για τους συντρόφους της...
όσο και για το φαγητό της.
Για να κερδίσει την προσοχή της, το αρσενικό ανοίγει τα πτερύγιά του...
για να φανεί όσο πιο μεγάλο και ακαταμάχητο γίνεται.
Την εντυπωσιάζει.
Όμως, για να ζευγαρώσει, είναι ώρα για μια πιο γενναία κίνηση...
και για να χρησιμοποιήσει το σκοτάδι προς όφελός τους.
Με ψάρια ανάμεσα στο κοράλλι που θα έτρωγαν τα αβγά τους...
το νέο ζευγάρι ανεβαίνει πάνω από τον ύφαλο...
για να γεννήσει τα αβγά του με έναν εντυπωσιακό χορό ζευγαρώματος.
Με την ολοκλήρωση της νυχτερινής επίδειξης...
το ζευγάρι υποχωρεί στην ασφάλεια του κοραλλιού.
Αλλά όχι για πολύ.
Ψάχνοντας άλλα επτά θηλυκά...
αυτός ο Καζανόβας φεύγει αψηφώντας το σκοτάδι
και αναζητώντας την επόμενη παρτενέρ στον χορό.
Καθώς η βραδιά συνεχίζεται...
το σκοτάδι πυροδοτεί ένα κρυφό, εκπληκτικό θαύμα της φύσης...
ένα γεγονός που θα φέρει μια μαγική αλλαγή στον ύφαλο.
Από τα βάθη του ωκεανού, αναδύεται ένας στρατός από μικροσκοπικά ζώα...
σαν να έρχονται από κάποιον εξωγήινο κόσμο.
Είναι η μεγαλύτερη μετανάστευση πλασμάτων σε όλον τον πλανήτη
και συμβαίνει κάθε νύχτα στους ωκεανούς μας.
Πάνω από ένα δισεκατομμύριο τόνοι πλαγκτονικής ζωής
ανυψώνονται από τα βάθη για να τραφούν στα επιφανειακά ύδατα.
Αυτά τα πλάσματα, κάποια όχι μεγαλύτερα από έναν κόκκο ρυζιού...
είναι η ψυχή του ωκεανού.
Με ευρηματικές μορφές φωταύγειας και προώθησης...
αιχμαλωτίζουν μικρές μπουκιές τροφής, χαμένες στο σκοτάδι.
Κάποια πλάσματα ζουν εξ ολοκλήρου σε αυτόν τον κρυφό κόσμο.
Άλλα, όπως αυτός ο γόνος γαρίδας μάντη,
περνούν μόνο το πρώτο κομμάτι της ζωής τους σε αυτόν τον εξωγήινο κόσμο
και θα επιστρέψουν να ζήσουν στον ύφαλο όταν μεγαλώσουν.
Αυτό το κύμα ζωής...
προκαλεί στον κοραλλιογενή ύφαλο μια μαγική μεταμόρφωση.
Φαινομενικά αδρανείς βράχοι ζωντανεύουν.
Οι κοραλλιογενείς ύφαλοι είναι φτιαγμένοι από γιγάντιες αποικίες μικροσκοπικών ζώων.
Στη διάρκεια της ημέρας, ο ύφαλος απορροφά ηλιακή ενέργεια.
Όμως, τη νύχτα...
αυτά τα ζώα απλώνουν τα πλοκάμια τους για να γίνουν κυνηγοί...
ενός μικροσκοπικού νυχτερινού βασιλείου.
Για τα μικρά ζώα που παρασύρονται εδώ...
ο πολύχρωμος κήπος έχει μετατραπεί σε θανάσιμο τοίχο εκατομμυρίων στομάτων.
Αυτό το βραδινό πλουσιοπάροχο δείπνο παρέχει στα κοράλλια θρεπτικά συστατικά
που είναι αναγκαία για την ανάπτυξη του υφάλου.
Και τώρα ξέρουμε, όσο οι ύφαλοι παλεύουν με την άνοδο της θερμοκρασίας στη θάλασσα,
ότι αυτό το νυχτερινό τάισμα είναι πιο κρίσιμο από ποτέ για την επιβίωση.
Όμως, δεν είναι μόνο τα μικρά κοράλλια που βασίζονται στο ρεύμα του πλαγκτόν.
Άλλα, πολύ πιο μεγάλα πλάσματα μαζεύονται για το τελευταίο βραδινό τσιμπούσι.
Ένα σαλάχι μάντα, με πτερύγια πλάτους μέχρι τέσσερα μέτρα.
Αν και είναι συνήθως μοναχικά...
υπάρχουν μέρη στις τροπικές θάλασσες όπου το πλαγκτόν είναι τόσο πλούσιο,
που τα μάντα ενώνονται για να τραφούν.
Ακόμα πιο εκπληκτικό είναι πως αυτοί οι γίγαντες βάρους ενός τόνου
συντηρούνται από τα μικρά πλαγκτονικά ζώα που ανεβαίνουν στη θάλασσα τη νύχτα.
Με πτερύγια σαν κέρατα, οδηγούν το πλαγκτόν μέσα στα στόματά τους...
και ξεσκαρτάρουν τα κομμάτια της τροφής.
Τώρα, μέσα στη μαύρη νύχτα...
αποκαλύπτουν την αριστοτεχνία τους στο να τρέφονται από τα αγαθά της νύχτας.
Κάνοντας συνεχείς ελιγμούς αυτοπεριστροφής...
στοχεύουν στην πυκνότερη συγκέντρωση σε πλαγκτόν...
το οποίο μετά καταβροχθίζουν.
Γνωρίζουμε πια ότι τα σαλάχια μάντα έχουν τον μεγαλύτερο εγκέφαλο από όλα τα ψάρια.
Αλλά το πώς βρίσκουν τον δρόμο σε τεράστιες αποστάσεις για να βρουν τροφή
μέσα στην απεραντοσύνη του σκοτεινού ωκεανού παραμένει μυστήριο.
Είναι ένα από τα πολλά μυστικά που δεν έχουν αποκαλυφθεί...
στις θάλασσές μας τη νύχτα.
ΝΥΧΤΕΣ ΤΗΣ ΓΗΣ
ΓΥΡΙΖΟΝΤΑΣ ΣΤΟ ΣΚΟΤΑΔΙ
Για την κινηματογράφηση του βραδινού δράματος στους υφάλους,
η ομάδα της εκπομπής έκανε γυρίσματα σε κάποια από τα πιο παρθένα τροπικά νερά.
Για τον κάμεραμαν Ντέιβιντ Ράικαρτ,
η μεγαλύτερη δυσκολία ήταν τα πλάνα με το βραδινό κυνήγι των θηρευτών.
Οι καρχαρίες κι άλλοι θηρευτές ίσως γίνουν πιο δραστήριοι τη νύχτα...
αλλά και πιο δύσκολοι στην ασφαλή προσέγγιση.
Η βραδινή κινηματογράφηση είναι άλλος κόσμος.
Δεν ξέρεις τι μπορεί να εμφανιστεί από το σκοτάδι.
ΝΤ. ΡΑΪΚΑΡΤ ΚΑΜΕΡΑΜΑΝ
Θα το μάθουμε. Ετοιμάζομαι να μπω.
Ο Ντέιβιντ οργάνωνε τις καταδύσεις του γύρω στην πανσέληνο,
όταν ισχυρά ρεύματα έστελναν τροφή στον ύφαλο...
και δραστηριοποιούνταν οι θηρευτές.
Όμως, δημιουργεί ένα μεγάλο πρόβλημα.
Επιφάνεια προς δύτες. Πώς είναι το ρεύμα;
Όχι καλό. Είναι πολύ δυνατό το ρεύμα.
Επιστρέφουμε. Ανεβαίνουμε.
Το ρεύμα είναι πολύ γρήγορο εκεί κάτω.
Είναι αδύνατον να μείνεις στη θέση σου.
Λοιπόν, ήταν πολύ άσχημα.
Ναι...
Υπάρχει πολλή δράση, πολλά πλάνα,
πολλή ζωή όταν ανεβαίνει το ρεύμα...
Πολύ δυνατό ακόμα.
Παλεύουμε και μόνο να σταθούμε.
Τέτοιο αγώνα δίνουμε.
Τις επόμενες νύχτες, μικραίνει το φεγγάρι και το ρεύμα ηρεμεί.
Αν και η κατάδυση γίνεται πιο εύκολη, οι ύφαλοι είναι άδειοι.
Ναι.
Ναι, το ρεύμα υποχώρησε και μετά μάλλον ήταν...
Ναι, όλοι γύρισαν στο σπίτι.
-Ναι. -Ναι.
Ενώ η ομάδα έψαχνε τις σωστές συνθήκες...
ανακάλυψε ότι πρέπει να πετύχουν ένα μικρό παράθυρο...
όταν το νερό χαλαρώνει μεταξύ ρευμάτων.
Δύσκολα κινηματογραφείς,
επειδή μπορεί να είναι 6:00 μ.μ., η ώρα που δύει ο ήλιος,
αλλά αν χάσουμε εκείνο το παράθυρο, πάει 4:00 π.μ.
Έχουμε ένα φρικτό πρόγραμμα
όπου πρέπει να περιμένουμε όλη νύχτα για μια κατάδυση 40 λεπτών.
Δώσε μου μια κούπα τσάι.
Με επιμονή και πολλές άυπνες νύχτες...
ο Ντέιβιντ και η ομάδα του άρχισαν να κινηματογραφούν
τις νέες συμπεριφορές που αναζητούσαν.
Δεν έχω ξαναδεί ψάρια κορνέτες να επιτίθενται έτσι.
Αυτή η κατάδυση είχε επιτυχία.
Κάθε θηρευτής είχε τον δικό του τρόπο να παραμονεύει.
Οι σμέρνες εξορμούσαν στον ύφαλο για να κυνηγήσουν.
Η σμέρνα τριγύριζε στην κορυφή του υφάλου.
Υπήρχε μια μικρή τρύπα μέσα από την οποία περνούσε.
Υπήρχαν, φυσικά, μικρά ψάρια εκεί κάτω. Η σμέρνα κατέβηκε.
Να τη.
Και μετά, διάνα.
Το 'πιασε. Μπροστά στην κάμερα. Μέσα στην τρύπα. Ήταν καλό.
Συμβαίνουν πολλά στους υφάλους.
Βλέπεις μια πολύ ζωηρή κοινότητα εκεί κάτω
που ζωντανεύει τη νύχτα.
Το συνεργείο κατάφερε να καταγράψει μοναδικές, νέες εικόνες
από τον μαγικό υποθαλάσσιο κόσμο.
Υποτιτλισμός: Γκέλη Τόγια